Valga–Koidula raudteelõik

Valga–Koidula raudteelõik on raudtee Eestis.

Alates 2001. aasta kevadest (märtsist), kui seiskus regulaarne reisirongiühendus, kasutatakse raudteed vähesel määral üksnes kaubaveoks.

Ajalugu
pisi|vasakul|Laiarööpmeline Balti raudtee ja kitsarööpmelised raudteed Eestis 20. sajandi alguses
pisi|Raudteesild üle Ärnu jõe Karula jaama lähistel (1889)
Valga–Petseri raudteelõik rajati aastatel 1886–1889 osana Riia–Pihkva raudteest (selle alla arvati ka Tartu–Valga raudtee). Aastal 1907 sai see Peterburi–Varssavi raudtee osaks. 

Pihkvast Valgani rajati esialgu seitse vahejaama. Nendesse III–V klassi jaamadesse ehitati ühekorruselised puidust jaamahooned, mille suurus ja ruumiprogramm olenes klassist. Madalama klassi jaamahoonete keskosas oli läbi hoone ulatuv ootesaal, millele lisandusid mõned ametiruumid maja kummaski otsas.Valka, Pihkvasse või Riiga estonica.org 

Enne II maailmasõda toimus raudteeliiklus Eesti Vabariigist NSV Liitu läbi Petserimaal paiknenud Irboska raudteepiiripunkti.

Kuna laiemas Euroopa raudteestiku mõistes on Valga–Võru–Koidula raudteelõigu näol Eestis ainsana tegemist transiitteega, leidis raudtee reisi- ja kaubarongide poolt eelneval sajandil intensiivset kasutust.EE: Eesti entsüklopeedia, 8. [köide], Eesti Entsüklopeediakirjastus. Tallinn, 1995. Lk 53

Samal põhjusel teostati raudteel 1980. aastate keskel ulatuslik remont, mille käigus paigaldati näiteks kolmenäiduline täisautomaatblokeeringu süsteem, mis võimaldab suuremat rongikoosseisude läbilaskevõimet. Seadmed on lülitatud dispetšeritsentralisatsiooni süsteemi NEVA.Liiklusjuhtimise süsteemid; AS Eesti Raudtee

Kasutusel on R65 tüüpi 800 m pikkused rööpad koos kompenseerivate vahelülidega, rööbaste paigaldusaastad on vahemikus 1982 – 1985. Liiprid on valdavalt betoonliiprid aga kompenseerivate vahelülide kohal ja pöörmete piirkonnas jaamades on kasutusel ka puitliiprid.	Valga-Koidula raudteeliini kapitaalremondi, Tööstusharu ühenduse (harutee) ja Sõmerpalu laadimisala ehitamise keskkonnamõju eelhinnang.pdf; amphora.ee

Veel 1990. aastate keskel oli reisirongide maksimaalne lubatav sõidukiirus raudteelõigul kuni 120 km/h.Postimees: "Eesti Raudtee võib hakata kasutama autobusse", 03.12.1994 

Raudteelõigu omanik on Eesti Raudtee, kuid seoses vajalike investeeringute puudumisega taasiseseisvumise järgsel perioodil on raudtee kiirelt taandarenenud.ERR uudised. "Tehnikateadlane: raudtee taandarengu taga on ambitsioonika plaani puudumine", 11.11.2018

Aastal 2019 moderniseeriti raudteeülesõidud. Kokku 14 ülesõidu foorid asendati uute LED-fooridega.Valga-Koidula raudtee ülesõitudele tulevad uued foorid; Lõuna-Eesti Postimees, 27.04.2019

Praegu kasutatakse raudteed üksnes kaubaveoks, mis on aga tugevalt kokku tõmbunud. Valdava osa vähesest säilinud liiklusest moodustab metsavedu. Reisijate vedu lõpetati märtsis 2001.Maaleht "Raudtee, kus inimeste asemel veetakse puid" 11.04.2015

2022. aastal arvestati, et Valga–Võru liini ligi 88 km renoveerimiseks võiks kuluda 54 miljonit eurot."Nursipalu laiendamine tõi taas päevakorda Valga-Võru raudtee taastamise" ERR, 24. jaanuar 2022

2023. aastal sai teatavaks uudis, et Eesti Raudtee plaanib 2027. aastaks Euroopa fondide toel rekonstrueerida Valga–Koidula vahelise raudteelõigu ning rajada Sõmerpallu raudteesõlme. 70 miljoni euro suuruse investeeringu eesmärk oli ennekõike luua võimalused militaartehnika transpordiks, aga ka kauba veoks ning vajadusel reisijateliini taasavamiseks.Eesti Raudtee rajab sõjatehnika transpordiks Sõmerpallu raudteesõlme; ERR uudised, 14.11.2023
2024. aasta jaanuaris selgus, et projekt vajalikku toetust siiski ei saanud.Valga-Võru-Koidula raudteeliini kordategemine jäi soovitud toetuseta; ERR uudised, 29.01.2024Nursipalu hüvituseks oodatud raudteeremonti ei tule; Koiduaeg, 31.01.2024

Koidula raudteejaam
pisi|Koidula raudteepiirijaam
Aasta 2011 keskpaigaks ehitati seoses Koidula piiripunkti ja seal asuva Koidula raudteejaama renoveerimisega Piusa lähedal (Eesti alal) kokku Valga poolt tulev Valga–Petseri raudtee ja Tartu poolt tulev Tartu–Koidula raudteelõik, mistõttu sai võimalikuks rongiliiklus nn Kagu-Eesti kolmnurgas (Tartu–Valga–Koidula–Tartu).Raudtee kagukolmnurk jääb kaubarongide pärusmaaks; LounaLeht.ee, 17.11.2011 

Varem said raudteed kokku alles Venemaal Petseri raudteejaamas. Tõsi, aastaks 1964 oli valminud ka raudteid Eesti NSV pinnal ühendav harutee, mis ühendas kahte teed Piiroja raudteepeatuse ja Petseri raudteejaama vahelisel alal, kuid hiljem võeti sealt rööpad ülesMaa-ameti geoportaal).

Reisirongiliiklus
 Liinil Valga–Veski sõitsid Edelaraudtee reisirongid aastani 2001.Termomeeter: Raudtee; ERR Digihoidla, 2001
 Liinil Riia–Peterburi sõitis rong viimati läbi Valga–Petseri raudteeliini 1998. aastal, seejärel suunati rongiliin läbi Rēzekne.Õhtuleht: "Petseri jaamas tehti ruumi kaubarongidele", 02.02.1998
 Alates 2012. aastast on suveperioodidel pikendatud Tartu–Koidula rongiliini Koidulast kuni Piusani.Alates pühapäevast sõidab rong taas Piusale; Postimees, 24.05.2012Piusa rong alustab taas hooajalisi sõite; Maaleht, 20.05.2013 

Ajaloolised raudteejaamad ja peatused
pisi|Tuderna raudteesild (1890)
pisi|Raudtee Lepassaare küla lähedal
Algsel Valga–Petseri raudteelõigul olid järgmised raudteejaamad ja peatused:
 Petseri (46,3 km). Endine sõlmjaam, kust eraldus kuni 2011. aastani 88 km pikkune raudteeharu (vt Tartu–Petseri raudtee) Tartusse.
Veski raudteepeatus
 Piusa raudteejaam
Tuderna raudteepeatus
 Lepassaare raudteejaam endise nimega Vastseliina raudteejaam (Нейгаузен)Vastseliina 1926, fotod 2010: Liiklemisteed, veebiviide
 Otsa raudteepeatus
 Husari raudteepeatus endise nimega Jänesemäe peatuskoht
 Nõnova raudteepeatus
 Võru raudteejaam (Верро)
 Vagula raudteepeatus
 Sõmerpalu raudteejaam (Зоммерпален)
 Kurenurme raudteepeatus
 Vaabina raudteepeatus
 Antsla raudteejaam (Анцен)
 Anne raudteepeatus
 Tuulemäe raudteepeatus
 Karula raudteejaam (Каролен)
 Mürgi raudteepeatus
 Ratsimäe raudteepeatus
 Valga raudteejaam (Валк). Sõlmjaam, kust eraldub tänaseni 83 km pikkune raudteeharu Tartusse (vt Tartu–Valga raudteeliin) ja umbes 165 km pikkune tee Riiga (vt Valga–Riia raudteeliin).Pihkva-Valga raudtee; pskovrail.ru (vene keeles)

Pildid

Vaata ka
 Raudteetransport Eestis
 Tartu–Valga raudtee
 Riia–Pihkva raudtee

Viited

Välislingid

 YouTube video: Koidula-Valga line 07.2013
 YouTube video: Winterly line Koidula-Valga, Estonia, 02.2017
 VALGA - PETSERI - IRBOSKA Eesti Raudteeajaloo Selts
 EESTIMAA PÄEVIK 2: Jälle Võru raudteest. (vaadatud 19.04.2019)
 Lugeja: Võrumaal on korralik raudtee olemas, puudu on vaid rongid! Delfi (vaadatud 05.05.2019)
 Valga-Koidula raudtee ülesõitudele tulevad uued foorid Lõuna-Eesti Postimees (vaadatud 05.05.2019)
 Tehnikateadlane: raudtee taandarengu taga on ambitsioonika plaani puudumine ERR uudised (vaadatud 05.05.2019)
 Nursipalu laiendamine võib reisirongid taas Võrru tuua Lõuna-Eesti Postimees (vaadatud 03.02.2023)
 Raudteeremont taastab võrumaalaste rongiühenduse maailmaga; LõunaLeht (vaadatud 27.11.2023)

Kategooria:Eesti raudteed
Kategooria:Eestimaa kubermang
Kategooria:Valga maakond
Kategooria:Võru maakond
Kategooria:Põlva maakond